Na podlagi četrtega odstavka 29. člena Zakona o stvarnem premoženju države in samoupravnih lokalnih skupnosti – ZSPDSLS-1 (Uradni list RS, št. 11/18 in 79/18) in 16. člena Statuta Občine Markovci (Uradno glasilo slovenskih občin, št. 47/17) je Občinski svet Občine Markovci na svoji \_\_\_\_ seji, dne \_\_\_\_\_\_\_\_\_\_\_, na predlog župana sprejel naslednji

**S K L E P**

Občina Markovci proda nepremičnino **parc. št. 672/4,** **k.o. (415) Bukovci,** v izmeri 54 m² in sicer zainteresiranemu kupcu na podlagi metode neposredne pogodbe za kupnino v višini 10,00 EUR/m² (brez DDV), saj se zemljišče nahaja v območju stavbnih zemljišč in v naravi predstavlja del dvorišča.

Kupec bo kupnino poravnal v roku 30 dni od sklenitve pogodbe na podlagi izstavljenega računa na TRR Občine Markovci.

Številka:

Datum:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**OBRAZLOŽITEV**

Občina Markovci je lastnica nepremičnine, ki je navedena v predlogu tega sklepa in v naravi predstavlja del dvorišča. Ker je na nepremičnini vknjižena zaznamba grajenega javnega dobra, je potrebno pred razpolaganjem z nepremičnino le-tej ukiniti status grajenega javnega dobra.

V skladu s 5. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18; v nadaljevanju: ZSPDSLS-1) se stvarno premoženje, ki ga noben upravljavec trajno ne potrebuje za opravljanje svojih nalog, bodisi proda bodisi z oddajo v najem ali na drug ustrezen način zagotovi njegova učinkovita raba. Samoupravne lokalne skupnosti ravnajo s svojim premoženjem tako, da zagotavljajo izvajanje izvirnih nalog samoupravne lokalne skupnosti v skladu s predpisi, ki urejajo lokalno samoupravo. Postopke ravnanja s stvarnim premoženjem se vodi učinkovito, s čim manjšimi stroški za dosego danega rezultata oziroma z danimi stroški doseči čim boljši rezultat za državo ali samoupravne lokalne skupnosti.

Iz potrdila o namenski rabi zemljišča z dne 18. 2. 2019 izhaja, da se parcela v celoti nahaja v območju kmetijskih zemljišč in sicer v območju najboljših kmetijskih zemljišč, zato je prodajo potrebno vršiti v skladu z Zakonom o kmetijskih zemljiščih (Uradni list RS, št. 71/11-UPB2, 58/12, 27/16, 27/17-ZKme-1D in 79/17; v nadaljevanju ZKZ) in na pristojni upravni enoti objaviti ponudbo za prodajo tega zemljišča.

V skladu z drugim odstavkom 26. člena ZSPDSLS-1 se lahko postopek razpolaganja z nepremičnim premoženjem izvede, če je nepremično premoženje vključeno v veljavni načrt razpolaganja z nepremičnim premoženjem. V skladu s petim odstavkom istega člena mora biti pogodba o pravnem poslu v postopku pridobivanja ali razpolaganja s stvarnim premoženjem, ki je bil začet na podlagi veljavnega letnega načrta tekočega leta, na podlagi navedenega letnega načrta sklenjena najpozneje 31. marca prihodnjega leta. Za začetek postopka pridobivanja ali razpolaganja se šteje objava javne dražbe ali objava javnega zbiranja ponudb ali objava namere za sklenitev neposredne pogodbe, če objava namere ni obvezna ali ni mogoča, pa prejem predloga za sklenitev pravnega posla ali posredovanje ponudbe nasprotni pogodbeni stranki.

V skladu s tretjo alinejo 54. člena ZSPDSLS-1 se lahko nepremično premoženje proda po metodi neposredne pogodbe, med drugim, če je posamezna ocenjena ali orientacijska vrednost nepremičnine nižja od 20.000 eurov.

Ocenitev vrednosti nepremičnega premoženja pa je v skladu s 36. členom ZSPDSLS-1 obvezna pred razpolaganjem z nepremičnim premoženjem, katerega posamična vrednost je izkustveno višja ali enaka 20.000 eurov.

ZSPDSLS-1 v 52. členu določa, da se namera o sklenitvi neposredne pogodbe objavi na spletni strani upravljavca, če se pravni posel razpolaganja z nepremičnim premoženjem sklepa po metodi neposredne pogodbe. Če je to v skladu z načelom gospodarnosti, se namera lahko objavi tudi na drug, krajevno običajen način ali na drugi spletni strani. Namera o sklenitvi pogodbe se objavi najmanj 20 dni pred nameravano sklenitvijo neposredne pogodbe in mora biti objavljena najmanj 20 dni.

Rok za plačilo kupnine v skladu z 48. členom ZSPDSLS-1 ne sme biti daljši kot 30 dni od sklenitve pogodbe ali izdaje računa ali od odobritve pravnega posla s strani pristojnega organa.

Glede na navedeno predlagam Občinskemu svetu Občine Markovci, da predlog sklepa obravnava in sprejme.

 Milan Gabrovec, prof.

 župan